הנפילה (קאמי)

הנפילה (בצרפתית: La Chute) הוא רומן פילוסופי קצר של הסופר הצרפתי אלבר קאמי, אשר יצא לאור בשנת 1956. זהו הרומן הבדיוני האחרון שקאמי השלים בחייו.
הספר הוא מונולוג בעל כמה חלקים, אותו הגיבור, ז'אן בטיסט קלמנס, מספר לזר שפגש זה עתה בבר באמסטרדם. אותו זר הוא צרפתי שהגיע גם הוא לעיר וז'אן בטיסט פונה אליו כ"בן ארצו". הוא מגולל באוזניו את סיפור חייו כעורך דין פריזאי מצליח שהפך ל"שופט בעל תשובה", אדם עשיר ומכובד שחווה התמוטטות, נפילה, וכעת נותר לו להביט על טעויות העבר ולהרהר במשמעותן.
הספר חג סביב מונחים פילוסופיים כגון - חירות ובדידות, זרות, מצבו של האדם בעידן המודרני, משמעות ואמת. הפילוסוף והסופר ז'אן-פול סארטר כתב על הספר: "זהו הספר הכי טוב והכי פחות מובן של קאמי".

הספר תורגם פעמיים לעברית. בשנת 1959 על ידי המתרגם צבי ארד, ובשנת 2014 על ידי המתרגם עמנואל פינטו. שני התרגומים פורסמו בהוצאת הקיבוץ המאוחד.

הספר עובד להצגת יחיד על ידי השחקן והבמאי ניקו ניתאי והיא הועלתה מעל 3,600 פעמים.

קישורים חיצוניים 

 יצחק לאור, שקרים ובגידות: החשבון של אלבר קאמי עם אירופה, אתר הארץ, 30 בינואר 2015.
 
 יצחק לאור, "הנפילה": אלבר קאמי וסוד האישה הטובעת, אתר הארץ, 6 בפברואר 2015.
 אריק גלסנר, על "הנפילה", של אלבר קאמי, המדור לספרות ב"7 לילות" של "ידיעות אחרונות", 24 בדצמבר 2014

הערות שוליים 

ספרי אלבר קאמי
ספרי 1956
ספרי רנדום האוס
ספרי הספריה החדשה
ספרים שעובדו לבמה